钦定古今图书集成/明伦汇编/氏族典/第414卷 > 《廖用贤尚友录》 > 鲁鉴
## 钦定古今图书集成/明伦汇编/氏族典/第414卷 > 《廖用贤尚友录》 > 鲁鉴

按《明外史鲁鉴传》：“鉴，其先西大通人。祖阿失都巩卜
失加，明初率部落归附，太祖授为百夫长，俾统所部
居庄浪。子失加，累官庄浪卫指挥同知。正统末，鉴嗣
父职。久之，擢署都指挥佥事。成化四年，以土兵从征。
贼平，进署都督同知，寻充左参将，分守庄浪。十七年，
充左副总兵，协守甘肃。俄命充总兵官，镇守延绥。孝”
宗立，得疾致仕。鉴有材勇，遇敌辄冒矢石，数被伤，不
为阻。弘治十五年疾发卒。赠右都督。